Tiedote

**Säilytetään naapurisopu myös poikkeusaikoina**

Koronavirusepidemian myötä yhä useampi viettää aikaa kotona, ja naapurista kuuluu tavallista enemmän ääniä.

Taloyhtiöissä pätevät samat asumisen säännöt kuin normaalistikin. Ota siis asumisessasi huomioon naapurit ja vältä turhaa metelöintiä. Normaaleja elämisen ääniä pitää sietää puolin ja toisin. Normaaliin elämään kuuluvat esimerkiksi musiikin kuuntelu ja lasten leikit. Jos omiin etätöihin keskittyminen on vaikeaa, voit kokeilla esimerkiksi kuulokkeita tai korvatulppia.

Yhteisten järjestyssääntöjen määräämän yörauhan aikana meteliä tulee välttää, eikä jatkuva tai tahallinen häiriköinti ei ole sallittua. Kuten milloin tahansa muulloinkin, kannattaa häiriöistä pyrkiä keskustelemaan asiallisesti naapurin kanssa. Koska viruksen leviämisen kannalta kasvokkaisia kontakteja on syytä välttää, voi naapurille kirjoittaa asiallisen lapun, jonka sujauttaa postiluukusta.

Poikkeustilanne voi ymmärrettävästi aiheuttaa stressiä, mutta ärsytyksen noustessa kannattaa muistaa, että poikkeusolot koskevat kaikkia yhteisesti.

Akuuteissa häiriötilanteissa tulee aina soittaa hätänumeroon.

Yhteystiedot

**Lisätietoja koronaepidemiasta**

Lisätietoja antaa ensisijaisesti viranomainen. Neuvontaa ja tietoa koronaviruksesta saa valtakunnallisesta neuvontapuhelimesta numerosta 0295 535 535.

Myös Terveyden ja hyvinvoinnin laitos THL ylläpitää päivittyvää verkkosivua.

Terveysneuvontaa saa omalta terveysasemalta, akuuteissa oireissa oman alueen terveydenhuollon päivystyksestä ja henkeä uhkaavassa tilanteessa hätänumerosta 112.

Taloyhtiöitä koskevaa koronatietoa voit lukea myös osoitteesta kotitalolehti.fi/korona.